EIF's forretningsområder omfatter forskellige risici, der afspejles i hensættelse af en vis mængde økonomisk kapital. Loftet over forpligtelser vedrørende egne midler som led i garantitransaktioner er tre gange størrelsen af den tegnede kapital. På mandat fra generalforsamlingen hævede EIF’s bestyrelse den 8. marts 2017 loftet for EIF's forpligtelser vedrørende egne midler i forbindelse med erhvervelse af kapitalandele fra 50 % til 70 % af EIF's egne midler. EIF's risiko- og kapitalforvaltning har medvirket til at opretholde dens stabile AAA-kreditvurdering, der for nylig blev bekræftet på ny af de større kreditvurderingsbureauer, som især bemærkede kapitalforhøjelsen i 2014. Bredden af EIF's produkter og deres geografiske og sektorvise anvendelsesområde understøtter en moderat og bæredygtig risikoeksponering.

EIF varetager risikokapitalområdet under EIB og har til opgave at støtte de europæiske SMV'ers adgang til finansiering. EIF udformer, udvikler og anvender venture- og vækstkapital, garantier og mikrofinansieringsinstrumenter, der specifikt er målrettet SMV'er og midcapmarkedssegmenter, idet den søger at fremme yderligere investeringer i Europa og øge gearingseffekten af EU's budgetmidler og medlemsstaternes bidrag i samarbejde med Kommissionen. Det sker gennem markedsbaserede finansielle instrumenter (securitisering, diversificerede gældsfonde osv.). EIF fremmer EU's mål om at støtte innovation, forskning og udvikling, iværksætteri, vækst og beskæftigelse samt inklusiv finansiering ved at stille finansielle produkter til rådighed for finansielle formidlere.

(6)understøtte EIF's AAA-kreditvurdering ved at tilføre ny kapital og ved at vise dens øgede politiske betydning.

(2)forbedre SMV'ernes adgang til finansiering ved at imødekomme Det Europæiske Råds ønske om at øge EIF's unikke kreditforbedringskapacitet

(1)udvikle lånekapitalmarkederne for SMV'er med henblik på at diversificere kilden til likviditet for banker og leasingselskaber, der betjener SMV'er

Den anden kapitalforhøjelse blev godkendt af aktionærernes generalforsamling i EIF den 27. maj 2014 og bragte EIF’s autoriserede kapital op på 4,5 mia. EUR. Kommissionens forslag om at anvende EU’s udbytte til tegning af nye andele blev ikke godkendt, men op til 178 mio. EUR blev afsat på EU’s budget for perioden 2014-2017 til tegning af op til 450 nye andele. På grund af andelenes stigende værdi dækkede beløbet dog kun tegning af 437 yderligere andele til EU, og dermed reduceredes EU’s andel i EIF i beskedent omfang. Aktuelt besidder EIB 2 642 (58,7 %), EU 1 337 (29,7 %) og de 32 finansielle institutioner i alt 521 (11,6 %) andele i EIF.

EIF blev oprettet i 1994 af Den Europæiske Investeringsbank (EIB), Det Europæiske Fællesskab, nu Den Europæiske Union (EU), repræsenteret ved Kommissionen, og flere offentlige og private finansielle institutioner med en autoriseret kapital på 2 mia. ECU (nu EUR) indbetalt og fastsat til 20 %. I 2007 blev den autoriserede kapital forhøjet og bragt op på 3 mia. EUR. Kommission anvendte de udbytter, der blev modtaget i perioden 2007-2010 for deltagelsen i EIF, til at dække en del af tegningsomkostningerne, mens den resterende del blev dækket af budgettet. Det gjorde det muligt at opretholde EU's kapitalandel på 30 %.

I denne endelige rapport vurderes det i henhold til artikel 4 i afgørelse nr. 562/2014/EU, i hvor høj grad forhøjelsen af kapitalen til Den Europæiske Investeringsfond (EIF) har bidraget til at indfri målsætningen om at øge EIF’s støtte til foranstaltninger, der supplerer medlemsstaternes foranstaltninger til fordel for virksomheder, navnlig små og mellemstore virksomheder (SMV'er). Den er en opfølgning på midtvejsrapporten af 19. december 2016, der konstaterede, at selvom kapitalforhøjelsen på det tidspunkt endnu ikke var afsluttet, havde den allerede ført til, at der blev stillet øget finansiering til rådighed for SMV’er og midcapselskaber.

2.1 Oversigt pr. andet kvartal 2018

Pr. 30. juni 2018 havde EIF øget omfanget af sine aktiviteter med gennemsnitligt over 30 % pr. år sammenlignet med 2013. EIF indgik 1 120 transaktioner svarende til en investering på i alt 44 mia. EUR. Heraf var 771 transaktioner baseret på EIF's kapitalgrundlag. De mobiliserede 12,1 mia. EUR af EIF's egne midler, hvoraf mere end 10 mia. EUR blev investeret sammen med mandatbaserede midler, der forvaltes af EIF. EIF’s aktiviteter forventes at tilvejebringe 154 mia. EUR i finansiering til SMV’er og midcapselskaber.

Den heraf følgende stærke kapitalisering var en afgørende faktor for EIF's vellykkede implementering af Den Europæiske Fond for Strategiske Investeringer (EFSI) og understøtter forhøjelsen af EFSI’s kapacitet (EFSI 2.0), der blev vedtaget sidst på året 2017. EIF trak på sine egne midler og mobiliserede op til 500 mio. EUR for at fremme implementeringen af EFSI før vedtagelsen af lovgivningen vedrørende EFSI 2.0. Under EFSI 2.0 er EFSI-garantien blevet forhøjet til et samlet beløb på 26 mia. EUR (og de forventede mobiliserede investeringer fra 315 mia. EUR til 500 mia. EUR) sammen med en forlængelse af investeringsperioden frem til 2020. Det vil følgelig være nødvendigt for EIF at mobilisere en betydelig del af egne midler sammen med EFSI mellem 2018 og 2020.

2.2 Egenkapital (venture- og vækstkapital)

Den yderligere risikokapacitet, der følger af kapitalforhøjelsen, har gjort det muligt for EIF at udvide omfanget af sine egenkapitalinvesteringer, både målt i investeringsomfang og -hastighed. I perioden 2014-2018 har EIF’s egenkapitalaktiviteter mobiliseret over 64 mia. EUR i finansiering til de endelige modtagere.

a) EFSI/RCR-transaktioner understøttet af kapitalforhøjelsen

EIB’s risikovillige egenkapitalressourcer (RCR) gjorde det muligt for EIF at følge sin egenkapitalstrategi i venturekapital- og vækstsegmenterne i over 18 år og skabte grundlag for øgede investeringer gennem hybrid låne-/egenkapitalfinansiering. EIF medinvesterer sine egne midler sammen med mandatbaserede midler. I juli 2015 forhøjede EIB de risikovillige egenkapitalressourcer med 2,5 mia. EUR (til 9,5 mia. EUR) under EFSI's SMV-vindue for private equity- og teknologioverførselsinvesteringer i SMV'er og midcapselskaber. Ved udgangen af 2015 beløb de EFSI-specifikke forpligtelser sig til 1,4 mia. EUR fordelt på 45 fonde. Den heraf følgende finansiering nåede op på 8,1 mia EUR og forventes at mobilisere investeringer for 14,6 mia. EUR til de endelige modtagere (en gearingsgrad på næsten 1:11).

Mezzaninmedinvesteringsfaciliteten (MCIF) under RCR-mandatet udgør en hybrid låne-/egenkapitalfacilitet på 101 mio. EUR. Den har gjort det muligt for EIF at medinvestere i målvirksomheder sammen med mezzaninfonde. Pr. juni 2018 udgjorde forpligtelserne under MCIF i alt 98 mio. EUR (heraf 5 mio. EUR af EIF's egne midler), hvilket fremmede en bredere udnyttelse af medinvesteringsløsninger og afhjalp en række klart identificerede mangler i kapitaltilvejebringelsen. I perioden januar 2014 til juni 2018 indgik EIF forpligtelser for 9,9 mia. EUR under RCR, herunder 437 mio. EUR af sine egne midler.

b) EFSI's SMEW-egenkapitalprodukt

I juli 2016 lancerede EIF, EIB og Kommissionen EFSI’s SMEW-egenkapitalprodukt, hvis samlede investeringskapacitet på 2 071 mio. EUR er målrettet egenkapitalinvesteringer over et bredt spektrum af finansieringsbehov og vilkår for ydelse af sådan finansiering (fælles investeringer, teknologioverførsel, funds-of-funds, investeringer med socialt sigte osv.). SMEW-egenkapitalproduktet har to undervinduer, nemlig vækst/ekspansion og investeringer i en tidlig fase. En samarbejdsplatform for nationale erhvervsfremmebanker og -institutioner sætter dem i stand til at matche det samlede budget for investeringer under EFSI's SMVW-egenkapitalprodukt. I perioden juli 2016 til juni 2018 indgik EIF forpligtelser for 1 mia. EUR under EFSI’s SMEW-egenkapitalprodukt, herunder 177 mio. EUR af sine egne midler.

c) EIF’s risikodeling under EU-mandater - det fælles EU-egenkapitalinstrument

I det fælles EU-egenkapitalinstrument anvendes EU's budgetmidler sammen med EIF's egne midler. Det omfatter Cosme-egenkapitalfaciliteten for vækst (Cosme EFG) og InnovFin-venturekapitalinstrumentet for SMV'er under Horisont 2020 (InnovFin Equity), der også omfatter et pilotinitiativ for business angels.

Under Cosme EFG investerer EIF i fonde, der stiller egenkapital- og mezzaninfinansiering til rådighed for SMV'er på ekspansions- og vækststadiet med et stort vækstpotentiale, navnlig SMV'er, der opererer på tværs af grænserne. Pr. juni 2018 var der indgået aftale om 13 investeringer under EFG-faciliteten, hvilket medførte samlede forpligtelser på 160 mio. EUR, heraf 8 mio. EUR af EIF's egne midler.

Gennem InnovFin Equity-instrumentet koncentrerer EIF sine investeringer om teknologioverførsel, business angels, venturekapitalfonde og funds-of-funds, der stiller egenkapital til rådighed for early stage-virksomheder i pre-seed-, seed- og opstartfasen, som måske endnu ikke har genereret indtægter. Den mobiliserer næsten 3 mia. EUR til virksomheder i medlemsstaterne og lande, som er tilknyttet Horisont 2020-programmet.

Under EFSI blev der oprettet et struktureret finansielt produkt for investeringer i en tidlig fase (undervindue 2). Produktet kombinerer 458 mio. EUR af EU's InnovFin Equity-instrument med en forpligtelse på 270 mio. EUR, der er omfattet af EFSI's EU-garanti, og en forpligtelse på 290 mio. EUR under EIF's egne midler (de samlede midler af denne type betegnes som IFE-facilitet for investeringer i en tidlig fase). Pr. juni 2018 havde EIF indgået forpligtelser for et samlet beløb på 539 mio. EUR til fordel for 29 egenkapitalfonde, herunder 153 mio. EUR af EIF's egne midler.

d) EIF’s risikodeling under en kombination af EU-mandater og EFSI’s egenkapitalprodukt

I 2016 lancerede EIF den paneuropæiske venturekapital-fund(s)-of-funds (VC FoF) med henblik på at investere i markedsdrevne paneuropæiske venturekapital-fund-of-funds drevet af den private sektor med brug af EIF’s egne midler og Cosme-egenkapitalfaciliteten for vækst, EFSI’s SMEW-egenkapitalprodukt, undervindue 1 og 2, også kendt som IFE-faciliteten for investeringer i en tidlig fase (som en kombination af InnovFin-egenkapitalfaciliteten under Horisont 2020, EFSI’s egenkapitalinstrument og EIF’s egne midler). EIF koncentrerer sine investeringer i støtteberettigede VC FoF for et samlet beløb på 410 mio. EUR, heraf 67,5 mio. af EIF’s egne midler. Pr. oktober 2018 var der underskrevet to aftaler med VC FoF-ledelser, og der var igangværende forhandlinger med fire andre.

e) Udvikling af investeringer med socialt sigte: katalysator for sociale virkninger (SIA)

SIA er et EIF-initiativ, der blev lanceret i 2013 som led i EIB-Gruppens sociale investeringsstrategi som reaktion på den generelle EU-politiks mål om at skabe et bæredygtigt finansieringsmarked for socialt iværksætteri i Europa. SIA er en fund-of-funds, der søger at etablere en portefølje af egenkapitalinvesteringer i fonde med socialt sigte. Den fremmer social inklusion, stiller alternative kilder til beskæftigelse til rådighed for marginaliserede sociale grupper, bidrager til vækst og sikrer adgang til en lang række finansieringsmuligheder, herunder låneinstrumenter eller hybride låne-/egenkapitalinstrumenter.

SIA nyder godt af 180 mio. EUR i finansiering under EREM-instrumentet for finansiering med socialt sigte, som hører under et EIB-mandat. De samlede forpligtelser over for SIA nåede op på 243 mio. EUR ved den endelige afslutning i juli 2015 gennem supplerende investeringer fra RCR (48 mio. EUR), EIF's egne midler (11,5 mio. EUR) og fire andre investorer (hver 1 mio. EUR). De fire øvrige investorer var Den Bulgarske Udviklingsbank, den finske innovationsfond Sitra, den franske bank Crédit Coopératif og den tyske fond DB Impact Investment Fund I (under Deutsche Bank).